Mikään sijoittaminen ei ole riskitöntä ja myös asuntosijoittamiseen liittyy erilaisia riskejä. Vuokralaisen osalta on tärkeää huolehtia vuokralaisen vuokranmaksukyvystä ja luottotiedoista. Myös asunnon tyhjillään oloon on syytä varautua. Vuokrasopimus kannattaa laatia huolellisesti esimerkiksi valmiita pohjia hyödyntäen. Asunnon osalta isojen remonttien (kuten putkiremontti) lisäksi riskiä aiheutuu kulumisesta ja rikkoutumisesta, ja esimerkiksi kodinkoneita joudutaan aika-ajoin uusimaan. Ennakoitavissa olevien remonttien lisäksi asuntoon saattaa tulla esimerkiksi vesivahinko. Jos sijoitusasuntoa varten on otettu lainaa, tulee varautua myös korkojen nousuun.